2023. ÉVI HATÁROZATOK


1/2023. (II.22.) sz. ESZT határozat

Napirend és jegyzőkönyv-hitelesítő megválasztása

1.) Esély Szociális Társulás 2023. évi költségvetése
2.) Esély Szociális Társulás 2022. évi költségvetésének módosítása
3.) Javaslat az Esély Szociális Társulás Társulási Megállapodás módosításának elfogadására

II.
Jegyzőkönyv-hitelesítő megválasztása
Az Esély Szociális Társulás Társulási Tanácsa 2022. március 02.-i ülésének jegyzőkönyv-hitelesítőjéül König Ferencet választja. 



2/2023. (II.22.) sz. ESZT határozat

Esély Szociális Társulás 2023. évi költségvetése

1. Az Esély Szociális Társulás Társulási Tanácsa az Esély Szociális Társulás 2023. évi költségvetését az előterjesztés 1.- 8. számú mellékletekben foglalt tartalommal fogadja el.

2. Az Esély Szociális Társulás Társulási Tanácsa  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2023. évi költségvetésének

költségvetési bevételét            	                         244 217   ezer Ft-ban
költségvetési kiadását			              257.697   ezer Ft-ban
költségvetési egyenlegét		  	              - 13.480   ezer Ft-ban 
állapítja meg, ezen belül

működési költségvetési bevételét                        244.217  ezer Ft-ban
     működési költségvetési kiadását                          254.217  ezer Ft-ban
működési költségvetési egyenlegét	              - 10 000  ezer Ft-ban

     felhalmozási költségvetési bevételét                               0   ezer Ft-ban
          felhalmozási költségvetési kiadását                         3 480   ezer Ft-ban
     felhalmozási költségvetési egyenlegét                  - 3 480   ezer Ft-ban
     állapítja meg. 

3. A 2. pontban megállapított 13.480 e Ft összegű költségvetési hiányt belső finanszírozással, az előző év költségvetési maradványának bevonásával fedezi a Társulás.

4. Az Esély Szociális Társulás Társulási Tanácsa a társulásban részt vevő települések által 2023. évre fizetendő tagdíjat 200 Ft/lakosságszámban határozza meg, az alábbiak szerint:
	Település
	Lakosságszám 2022. január 
1-jén
	Fajlagos összeg (Ft)
	2023. évi tagdíj (Ft)

	Budaörs Város Önkormányzat
	29 705
	200
	5.941.000

	Sóskút Község Önkormányzat
	3 734
	200
	746.800

	Pusztazámor Község Önkormányzat
	1 249
	200
	249.800

	Összesen
	34 688
	200
	6.937.600



5. A költségvetési szerv a költségvetése kiemelt előirányzatai és a kiemelt előirányzatain belüli rovatok között – az 6. pontban foglalt kivétellel - saját hatáskörben átcsoportosítást hajthat végre.

6. A dologi kiadások körében megtervezett részelőirányzatok között a vásárolt élelmezésre, a karbantartásra és közüzemi költségekre megtervezett előirányzatok maradványa nem használható fel más előirányzatra, esetleges többletteljesítés esetén az egyéb dologi kiadásokon belül kell a forrást saját hatáskörben biztosítani.

7. A költségvetési szervnél az egységes rovatrend B410 Biztosító által fizetett kártérítés teljes összegét a kapcsolódó kiadási előirányzatok emelésére kell felhasználni. Ebben az esetben az Ávr. 35. § (10) bekezdésének megfelelően az irányító szerv hatáskörében az előirányzat módosításra utólag, a költségvetési szerv adatszolgáltatása alapján kerül sor.

8. Az Esély Szociális Társulás Társulási Tanácsa az általa fenntartott költségvetési szervnél foglalkoztatott közalkalmazottak részére az intézmény 2023. évi költségvetésében a törvény szerinti illetményeken túl az alábbiakat biztosítja:  
0. A foglalkoztatottak részére cafetéria-juttatás bruttó 200.000Ft/álláshely.
0. Az intézménynél foglalkoztatott közalkalmazottak részére a kereset-kiegészítés keretösszege 2023. január-február havi időszakra 2.290 e Ft, 2023. március-november havi időszakra 15.813 e Ft.
0. A költségvetési szervnél közalkalmazotti jogviszonyban állók részére egyhavi, törvény szerinti illetménnyel megegyező, külön juttatás, melynek kifizetésére a tárgyév december 1-15 között kerülhet sor. Az egyhavi külön juttatás éves keretösszege 8.003 e Ft. Az egyhavi külön juttatást annak a közalkalmazottnak kell teljesíteni, aki a tárgyév december 1-jén közalkalmazotti jogviszonyban áll és a próbaidejét letöltötte. A tárgyévben 30 napot meghaladó távollét, valamint évközben történő jogviszony létesítése esetén az egyhavi külön juttatás időarányos részét kell teljesíteni.  
0. Az intézmény személyi kiadásai kiemelt előirányzatán belül jutalom címén, teljesítményösztönzés, személyi ösztönzés céljára az eredeti, kereset-kiegészítés nélküli, törvény szerinti illetmények összegére vetített 8 %-os mértéket biztosítja 7.905 e Ft összegben.

9. A fizetési számlához kapcsolódóan a bankszámla-hozzájárulás mértéke havonta 1 000 Ft/fő, amelynek kifizetése félévente, az I. félévben a félév utolsó munkanapján, a II. félévre vonatkozóan legkésőbb december 10-én történik. 

10. Az Esély Szociális Társulás Társulási Tanácsa az Ávr. 51. § (1) bekezdésével összhangban a Társulás által irányított költségvetési szervnél az egységes rovatrend K1102 Normatív jutalmak és a K1103 Céljuttatás, projektprémium rovatai költségvetési kiadási előirányzatai terhére a költségvetési évben együttesen az egységes rovatrend K1101 Törvény szerinti illetmények, munkabérek rovat eredeti előirányzatának harminc százalékáig engedélyez kifizetést.

11. Az Esély Szociális Társulás Társulási Tanácsa - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-ei hatállyal módosíthatja a költségvetési határozatot. 

12. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni. Készpénz felvétele, illetve készpénzes kifizetés a házipénztárból kizárólag készlet és kis értékű tárgyi eszköz beszerzésekre, kiküldetési, 100 e Ft-ot el nem érő reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

13. Az Esély Szociális Társulás Társulási Tanácsa a Társulás fenntartásában működő költségvetési intézmény 2023. decemberi kereset-kiegészítésének 1.757 e Ft összegét és ennek 228 e Ft összegű munkáltatót terhelő járulékát az intézmény 2024. évi költségvetésében biztosítja.        
A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: folyamatos
Felelős: Elnök
Végrehajtást végzők: Budaörsi Polgármesteri Hivatal, Szociális és Gyermekvédelmi Központ vezetője


3/2023. (II.22.) sz. ESZT határozat

Esély Szociális Társulás 2022. évi költségvetésének módosítása

1. Az Esély Szociális Társulás Társulási Tanácsa az Esély Szociális Társulás 2022. évi költségvetésének módosítását az előterjesztés 1-4. mellékletek szerinti tartalommal az alábbiak szerint – az irányító szervi támogatás folyósítása nélkül – 273.397 e Ft bevételi és kiadási főösszeggel fogadja el.

2. A Társulási Tanács  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2022. évi költségvetésének

költségvetési bevételét            	                  234.976     ezer Ft-ban
költségvetési kiadását			      273.397     ezer Ft-ban
költségvetési egyenlegét		  	      - 38.421     ezer Ft-ban 
állapítja meg, ezen belül
           működési költségvetési bevételét		       234.976     ezer Ft-ban
     működési költségvetési kiadását                         262.838     ezer Ft-ban
           működési költségvetési egyenlegét	                  - 27.862     ezer Ft-ban

     felhalmozási költségvetési bevételét                                0     ezer Ft-ban
           felhalmozási költségvetési kiadását                        10.559     ezer Ft-ban
     felhalmozási költségvetési egyenlegét                   -10.559     ezer Ft-ban
     állapítja meg. 

3. A Társulás a 2. pontban megállapított 38.421 e Ft összegű költségvetési hiányt belső finanszírozással, az előző év költségvetési maradványának bevonásával fedezi.

A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: azonnal
Felelős: elnök
Végrehajtást végzi: Pénzügyi Iroda







4/2023. (II.22.) sz. ESZT határozat

Javaslat az Esély Szociális Társulás Társulási Megállapodás módosításának elfogadására

Az Esély Szociális Társulás Társulási Tanácsa az Esély Szociális Társulás Társulási Megállapodást 6. sz. módosításokkal egységes szerkezetben elfogadja.

A határozathozatal az SZMSZ VII. fejezet 8. pontja alapján nyílt szavazással történik. A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: 2023. február 28.
Felelős: Társulási Tanács elnöke
Végrehajtást végzi: Budaörsi Polgármesteri Hivatal Pénzügyi Iroda
                                  Budaörsi Polgármesteri Hivatal Szociális és Egészségügyi Iroda



5/2023. (IV.26.) sz. ESZT határozat

Napirend és jegyzőkönyv-hitelesítő megválasztása

1.) Javaslat az Esély Szociális Társulás Szociális és Gyermekjóléti Központ Szervezeti és Működési Szabályzatának, Házirendjének és Szakmai Programjának módosítására

II.
Jegyzőkönyv-hitelesítő megválasztása

Az Esély Szociális Társulás Társulási Tanácsa 2022. április 26.-i ülésének jegyzőkönyv-hitelesítőjéül Pátrovics Benedek -et választja. 


6/2023. (IV.26.) sz. ESZT határozat

Javaslat az Esély Szociális Társulás Szociális és Gyermekjóléti Központ Szervezeti és Működési Szabályzatának, Házirendjének és Szakmai Programjának módosítására

I. Az Esély Szociális Társulás Társulási Tanácsa az előterjesztés melléklete szerinti tartalommal elfogadja az Esély Szociális Társulás Szociális és Gyermekjóléti Központ (2040 Budaörs, Szivárvány u. 3.) 
	1. Szervezeti és Működési Szabályzatát
	2. Szakmai Programját
	3. Házirendjét
II. Az Esély Szociális Társulás Társulási Tanácsa felkéri a Társulási Tanács Elnökét az iratok nyilvántartásba történő bejegyzéséhez szükséges intézkedések megtételére.

Határidő: Azonnal
Felelős: Társulási Tanács elnöke
Végrehajtást végzi: Szociális és Egészségügyi Iroda



7/2023. (V.23.) sz. ESZT határozat

Napirend és jegyzőkönyv-hitelesítő megválasztása

1.) Az Esély Szociális Társulás 2022. évi költségvetésének végrehajtásáról szóló beszámoló
2.) Éves Összefoglaló Ellenőrzési Jelentés az Esély Szociális Társulás 2022. évi Éves Ellenőrzési Tervének végrehajtásáról
[bookmark: _Hlk135380996]3.) Beszámoló a Szociális és Gyermekjóléti Központ 2022. évi működéséről


II.
Jegyzőkönyv-hitelesítő megválasztása

Az Esély Szociális Társulás Társulási Tanácsa 2022. április 26.-i ülésének jegyzőkönyv-hitelesítőjéül König Ferenc-et választja. 


8/2023. (V.23.) sz. ESZT határozat

Az Esély Szociális Társulás 2022. évi költségvetésének végrehajtásáról szóló beszámoló

1. Az Esély Szociális Társulás Társulási Tanácsa az Esély Szociális Társulás 2022. évi költségvetésének végrehajtását

1. 274.675 e Ft teljesített bevételi főösszeggel, melyből
· 236.254 e Ft költségvetési bevétel
·   38.421 e Ft finanszírozási bevétel
1.   229.731 e Ft kiadási főösszeggel, melyből
· 229.731 e Ft költségvetési kiadás
·            0 e Ft finanszírozási kiadás
                           hagyja jóvá.

2.  Az Esély Szociális Társulás Társulási Tanácsa az Esély Szociális Társulás 2022. évi költségvetésének végrehajtásáról szóló beszámolót az 1-10. mellékletek szerinti tartalommal fogadja el. 
3.  A Társulási Tanács az Esély Szociális Társulás és az irányítása alá tartozó intézmény 2022. évi költségvetési maradványát a 6. melléklet szerint hagyja jóvá.

4. A Társulási Tanács a 28.825 e Ft összegű szabad költségvetési maradványt az alábbiak szerint osztja fel:

	Esély Szociális Társulás Szociális és Gyermekjóléti Központ 2022. évre vállalt kötelezettségvállalásainak 2023. évi finanszírozása:
- Személyi juttatások                                               4.330 e Ft
- Munkáltatót terhelő járulékok és SZOCHO         1.870 e Ft

	6.200
	e Ft

	Társult települések intézmény működésére átadott, fel nem használt tagdíjának visszafizetése az alábbiak szerint:
Budaörs Város Önkormányzata: 2.986 e Ft
Sóskút Község Önkormányzat: 364 e Ft
Pusztazámor Községi Önkormányzat: 123 e Ft
	3.473
	e Ft

	A szabad maradvány fennmaradó összegének visszafizetése a szolgáltatást igénybe vevő települések részére az alábbiak szerint:
Budaörs Város Önkormányzata: 11.438 e Ft
Sóskút Község Önkormányzat: 5.359 e Ft
Pusztazámor Községi Önkormányzat: 664 e Ft
Herceghalom Község Önkormányzata: 626 e Ft
Biatorbágy Város Önkormányzata: 234 e Ft
Törökbálint Város Önkormányzata: 831 e Ft
	19.152
	e Ft



5. A Társulási Tanács felkéri a Társulási Tanács Elnökét, hogy intézkedjen a 4. pontban megállapított összegeknek a települések részére történő kiutalásáról. 

Határidő: azonnal
Felelős: Elnök
Végrehajtást végzi: Budaörsi Polgármesteri Hivatal


9/2023. (V.23.) sz. ESZT határozat

Éves Összefoglaló Ellenőrzési Jelentés az Esély Szociális Társulás 2022. évi Éves Ellenőrzési Tervének végrehajtásáról

Az Esély Szociális Társulás Társulási Tanácsa jóváhagyja a Társulás 2022. évi belső ellenőrzéséről szóló Éves Összefoglaló Ellenőrzési Jelentést. 

Határidő: azonnal
Felelős: Elnök
Végrehajtást végzi: Budaörsi Polgármesteri Hivatal


10/2023. (V.23.) sz. ESZT határozat

Beszámoló a Szociális és Gyermekjóléti Központ 2022. évi működéséről

Az Esély Szociális Társulás Társulási Tanácsa az Esély Szociális Társulás Szociális és Gyermekjóléti Központ a család- és gyermekjóléti szolgáltatás, valamint a szociális alapellátások 2022. évi feladatellátásáról Budaörs, Biatorbágy, Herceghalom, Pusztazámor, Sóskút és Törökbálint településeken az előterjesztés melléklete szerinti beszámolót elfogadja.

Határidő: 8 nap 
Felelős: Társulási Tanács Elnöke
Végrehajtást végzi: Szociális és Egészségügyi Iroda


11/2023. (X.04.) sz. ESZT határozat

Napirend és jegyzőkönyv-hitelesítő megválasztása

1.) Az Esély Szociális Társulás 2023. évi költségvetésének I. féléves végrehajtásáról szóló tájékoztató
2.) Az Esély Szociális Társulás 2023. évi költségvetésének módosítása


12/2023. (X.04.) sz. ESZT határozat

Az Esély Szociális Társulás 2023. évi költségvetésének I. féléves végrehajtásáról szóló tájékoztató

Az Esély Szociális Társulás Társulási Tanácsa az Esély Szociális Társulás 2023. évi költségvetésének I. félévi végrehajtásáról szóló tájékoztatót az 1-4. mellékletek szerinti tartalommal elfogadja.

Határidő: azonnal
Felelős: Elnök
Végrehajtást végzi: Budaörsi Polgármesteri Hivatal


13/2023. (X.04.) sz. ESZT határozat

Az Esély Szociális Társulás 2023. évi költségvetésének módosítása

1. Az Esély Szociális Társulás Társulási Tanácsa az Esély Szociális Társulás 2023. évi költségvetésének módosítását az előterjesztés 1-4. mellékletek szerinti tartalommal az alábbiak szerint – az irányító szervi támogatás folyósítása nélkül – 316.184 e Ft bevételi és kiadási főösszeggel fogadja el.

2. A Társulási Tanács  figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra  a Társulás, valamint az általa irányított költségvetési szerv együttes 2023. évi költségvetésének

költségvetési bevételét            	                  271.240     ezer Ft-ban
költségvetési kiadását			      316.184     ezer Ft-ban
költségvetési egyenlegét		  	      - 44.944     ezer Ft-ban 
állapítja meg, ezen belül

           működési költségvetési bevételét		       271.240     ezer Ft-ban
     működési költségvetési kiadását                           312.704     ezer Ft-ban
           működési költségvetési egyenlegét	                   - 41.464     ezer Ft-ban

     felhalmozási költségvetési bevételét                                0     ezer Ft-ban
           felhalmozási költségvetési kiadását                          3.480     ezer Ft-ban
     felhalmozási költségvetési egyenlegét                    - 3.480     ezer Ft-ban
[bookmark: _GoBack]     állapítja meg. 

3. A Társulás a 2. pontban megállapított 44.944 e Ft összegű költségvetési hiányt belső finanszírozással, az előző év költségvetési maradványának bevonásával fedezi.

Határidő: azonnal
Felelős: elnök
Végrehajtást végzi: Pénzügyi Iroda


14/2023. (XI.29.) sz. ESZT határozat

Napirend és jegyzőkönyv-hitelesítő megválasztása

I. Napirend:
1.) Javaslat az Esély Szociális Társulás Társulási Megállapodás módosításának elfogadására
2.) Javaslat az Esély Szociális Társulás Alapító Okiratának módosítására
3.) Javaslat jelzőrendszeres házi segítségnyújtás és támogató szolgáltatás 2024. évi megállapodásainak megkötésére
4.) Az Esély Szociális Társulás 2024. évi Éves Ellenőrzési Terve

II.
Jegyzőkönyv-hitelesítő megválasztása

Az Esély Szociális Társulás Társulási Tanácsa 2023. november 29-i ülésének jegyzőkönyv-hitelesítőjéül König Ferenc -et választja. 


15/2023. (XI.29.) sz. ESZT határozat

Az Esély Szociális Társulás Társulási Megállapodás módosításának elfogadása

Az Esély Szociális Társulás Társulási Tanácsa az Esély Szociális Társulás Társulási Megállapodást 7. sz. módosításokkal egységes szerkezetben elfogadja.

Határidő: 2023. december 31.
Felelős: Társulási Tanács elnöke
Végrehajtást végzi: Budaörsi Polgármesteri Hivatal Pénzügyi Iroda
                                Budaörsi Polgármesteri Hivatal Szociális és Egészségügyi Iroda







16/2023. (XI.29.) sz. ESZT határozat

Az Esély Szociális Társulás Gyermekjóléti Központ Alapító Okiratának módosítása

1.) Az Esély Szociális Társulás Társulási Tanácsa az előterjesztés melléklete szerinti tartalommal az Esély Szociális Társulás Gyermekjóléti Központ Alapitó Okirat módosítását jóváhagyja.
2.) Az Esély Szociális Társulás Társulási Tanácsa az előterjesztés melléklete szerinti tartalommal az Esély Szociális Társulás Gyermekjóléti Központ módosításokkal egységes szerkezetbe foglalt Alapító Okiratát jóváhagyja.
3.) Az Esély Szociális Társulás Társulási Tanácsa felkéri a Társulási Tanács Elnökét, hogy a Módosító okiratot írja alá.
4.) Az Esély Szociális Társulás Társulási Tanácsa felkéri a Társulási Tanács Elnökét az irat nyilvántartásba történő bejegyzéséhez szükséges intézkedések megtételére.

Határidő: 30 nap
Felelős: Társulási Tanács elnöke
Végrehajtást végzi: Budaörsi Polgármesteri Hivatal Pénzügyi Iroda
                                  Budaörsi Polgármesteri Hivatal Szociális és Egészségügyi Iroda



17/2023. (XI.29.) sz. ESZT határozat

A jelzőrendszeres házi segítségnyújtás és támogató szolgáltatás 2024. évi megállapodásainak megkötése

1.  Az Esély Szociális Társulás Társulási Tanácsa úgy dönt, hogy a jelzőrendszeres házi segítségnyújtás 2024. január 01. - 2024. június 30-ig történő ellátásáról az 1. melléklet szerinti tartalommal a Társulás megállapodást köt Biatorbágy Város Önkormányzatával.

2. Az Esély Szociális Társulás Társulási Tanácsa úgy dönt, hogy a jelzőrendszeres házi segítségnyújtás 2024. január 01. - 2024. december 31-ig történő ellátásáról a 2. melléklet szerinti tartalommal a Társulás megállapodást köt Herceghalom Község Önkormányzatával.

3. Az Esély Szociális Társulás Társulási Tanácsa úgy dönt, hogy a jelzőrendszeres házi segítségnyújtás 2024. január 01. - 2024. december 31-ig történő ellátásáról a 3. melléklet szerinti tartalommal a Társulás megállapodást köt Törökbálint Város Önkormányzatával.

4. Az Esély Szociális Társulás Társulási Tanácsa úgy dönt, hogy a támogató szolgáltatás 2024. január 01. - 2024. december 31-ig történő ellátásáról a 4. melléklet szerinti tartalommal a Társulás megállapodást köt Törökbálint Város Önkormányzatával.

5. Az Esély Szociális Társulás Társulási Tanácsa felkéri a Társulási Tanács Elnökét – a települések Képviselő-testületeinek döntése szerint – a megállapodások aláírására.

Határidő: 2023. december 31.
Felelős: Társulási Tanács elnöke
Végrehajtást végzi: Budaörsi Polgármesteri Hivatal Pénzügyi Iroda
                                  Budaörsi Polgármesteri Hivatal Szociális és Egészségügyi Iroda



18/2023. (XI.29.) sz. ESZT határozat

Az Esély Szociális Társulás 2024. évi Éves Ellenőrzési Terve

Az Esély Szociális Társulás Társulási Tanácsa jóváhagyja a Társulás 2024. évi Éves Ellenőrzési Tervét, melyet az 1. számú melléklet szemléltet.

Határidő: folyamatos
Felelős: Társulási Tanács Elnöke
Végrehajtást végzi: Belső Ellenőrzési Iroda

